El Festival Internacional de Piano de Barcelona homenatjarà de Larrocha, Coll i Sabaté

Mon, 23 Oct 2023 10:00:00 +0000

El 26 d'octubre, amb un concert del pianista i compositor Lluís Arquer, arrencarà al Teatre del Centre Moral i Cultural del Poblenou la primera edició del Festival Internacional de Piano de Barcelona, que inclou una vintena d'actuacions fins al mes de maig de l'any que ve. Set entitats i equipaments barcelonins (el Teatre de Sarrià, el Teatre dels Lluïsos d'Horta, el Teatre La Casa dels Músics, el Reial Cercle Artístic, l'Auditori Cullell i Fabra, el Centre Cívic Can Deu i el Centre Moral i Cultural del Poblenou) acolliran els concerts del festival, que tindran lloc els dijous a les 20 h del vespre. Al llarg d'aquesta primera edició, s'han programat tres concerts d'homenatge a figures del pianisme català: Alícia de Larrocha (a la foto), Ramon Coll i Rosa Sabater. Han presentat aquest certamen en roda de premsa Bernat Dedéu i els seus directors artístics: els pianistes Lluís Arquer, Eduard Fontbona i Melani Mestre.