El Guitarfest reformula alguns formats i incorpora activitats noves per reivindicar la guitarra

Fri, 16 Jul 2021 06:10:00 +0000

Entre el 21 i el 25 de juliol es farà a l'Hospitalet de l'Infant la quarta edició d'aquest certamen, la corresponent, de fet, al 2020, que com tants altres esdeveniments va quedar ajornada per la pandèmia. A banda de l'ajornament en el calendari, la Covid també ha obligat a reformular alguns formats, de manera que s'ha renunciat a determinades activitats, però se n'han aportat d'altres, com dos tallers, un de familiar a l'entorn del conte "La guitarra màgica" i un de tècniques de soundpainting (una mena de llengua de signes universal per a la composició en directe) interactiu i per a tots els públics, que anirà a càrrec del col·lectiu Free't. N'hem parlat amb els directors artístics del Guitarfest, Patricia Mercado i Anders Clemens, amb la regidora de Cultura i Patrimoni de l'Ajuntament d'aquest municipi del Baix Camp, Núria Ortiz, i amb Alfons Garcia, alcalde de Vandellòs i l'Hospitalet de l'Infant.