Fullegem el llibre "'Carmina Burana', música i poesia", de Xavier Adiego i Alejandra de Riquer

Tue, 14 Apr 2026 16:25:00 +0000

Popularitzats sobretot arran de la música que hi va posar, al segle XX, el compositor Carl Orff, els poemes coneguts com a "Carmina Burana" tenien una música original amb la qual s'interpretava l'antologia més rica i variada de la lírica llatina medieval. Ara, dos professors de la Universitat de Barcelona, Xavier Adiego i Alejandra de Riquer, han editat els textos originals i la traducció catalana dels poemes de la col·lecció, dels quals també es conserva la música, que també ha estat reeditada. El llibre de què parlem, titulat "'Carmina Burana', música i poesia", té més de 600 pàgines i inclou, a més de la música i els textos, un exhaustiu estudi introductori que contribueix a fer d'aquest volum una obra de referència sense paral·lel en altres llengües. N'hem parlat amb el mateix Adiego, doctor en Filologia Clàssica i catedràtic de Lingüística Indoeuropea.