El Festival de Llegendes de Catalunya programa una trentena d'espectacles en quatre dies

Mon, 14 Jun 2021 06:15:00 +0000

Després d'una edició feta amb energia i esforç en plena pandèmia, el Festival de Llegendes de Catalunya tornarà a Sant Martí de Tous aquest juliol, amb energies renovades i buscant la normalitat. Entre els dies 1 i 4 de juliol, aquesta localitat de l'Anoia tornarà a ser centre d'atenció amb una edició, la dotzena, on diferents espectacles de narració, teatre, titelles, música i dansa tindran lloc simultàniament, i amb un clar impuls de la creació contemporània. Enguany durarà quatre dies i s'han programat una trentena d'espectacles.