Surt en CD l'obra de Castellà que celebra els 600 anys de les campanes Carranca i Seny Major

Fri, 10 Apr 2026 16:25:00 +0000

L'any passat es va celebrar el 600 aniversari de les campanes Carranca i Seny Major, les dues més antigues de les sis que hi ha a la basílica de Santa Maria de Cervera. Aquestes campanes destaquen pel seu valor patrimonial i per conservar els tocs tradicionals, entre els quals és especialment rellevant el toc de festa. Per commemorar aquesta efemèride, ja la tardor de 2023, la Paeria de Cervera va encarregar al compositor cerverí Jordi Castellà una obra musical que es va estrenar el 5 d'abril de 2025 a la plaça Major de Cervera sota la seva direcció. Ara, l'enregistrament d'aquell concert acaba de sortir en format disc. N'hem parlat amb el mateix compositor (a la foto).