Jordi Tarrús: "Amb el festival Música als Masos volem portar la música clàssica a la Garrotxa"

Thu, 16 Jun 2022 16:20:00 +0000

Jordi Tarrús, flautista i director del festival Música als Masos, ens presentarà la sisena edició d'aquest cicle de concerts de música clàssica que, de l'1 al 17 de juliol, es farà en cases singulars d'Olot i la Garrotxa, com també al Mas Pratdevall de Santa Pau, al Mas Bellsolà de Besalú i al Mas la Fàbrega de Sant Feliu de Pallerols. El festival l'organitza l'associació sense ànim de lucre Música als Masos, que està formada per músics, melòmans i estudiants de música lligats a la comarca de la Garrotxa. Les formacions que hi actuen són grups de música de cambra, des de duets fins a quintets, i enguany hi han convidat grups com el Trio Fortuny, l'Ensemble Dialoghi i el Tempus Trio.