Jakub Józef Orlinski obre la primera edició de Pasqua del Festival de Peralada

Thu, 06 Apr 2023 14:00:00 +0000

L'oratori "La Giuditta", d'Alessandro Scarlatti, és una de les propostes del nou Festival de Pasqua de Peralada, juntament amb els recitals del contratenor Jakub Józef Orlinski i del tenor Freddie de Tommaso i el concert de la formació polifònica Cantoría amb "Oficis de Tenebres de Divendres Sant" de Tomás Luis de Victoria. Entre avui i dissabte, doncs, tindrà lloc aquesta nova cita per als melòmans, que els seus organitzadors asseguren que ha arribat per quedar-se i potser estendre's en el calendari. N'han parlat en roda de premsa el director del festival, Oriol Aguilà; Jakub Józef Orlinski, i el violinista polonès Stefan Plewniak, fundador del conjunt barroc Il Giardino d'Amore, formació que acompanyarà el contratenor al seu concert.