El Festival Jordi Savall celebra la cinquena edició fent un homenatge a la diversitat

Mon, 31 Mar 2025 16:25:00 +0000

El Festival, que tindrà lloc entre l'11 i el 17 d'agost al Reial Monestir de Santes Creus i a la vila de Montblanc, ampliarà enguany la seva presència al territori amb concerts a les ciutats de Valls i Alcover. Sota el lema "Homenatge a la diversitat", el Festival Jordi Savall s'ha consolidat en aquests cinc anys com un projecte cultural i referent europeu que, amb una programació d'alta qualitat, inclou concerts, activitats divulgatives, exposicions i conferències, reafirmant el seu compromís amb l'excel·lència musical i el diàleg intercultural.