Casadesús: "El breakdance és esport olímpic i per això li dediquem el festival Dansa Metropolitana"

Thu, 07 Mar 2024 17:30:00 +0000

De l'1 al 17 de març se celebra una nova edició del festival Dansa Metropolitana, que posa les arts del moviment a l'abast de la ciutadania amb un seguit de propostes gratuïtes i de sala. Un any més, el festival omple dotze ciutats de l'àrea metropolitana de Barcelona de moviment i torna a desplegar una de les programacions de dansa més àmplia i completa de l'estat espanyol, amb una gran presència d'artistes locals i internacionals que es podran descobrir als diversos municipis. Per saber-ne tots els detalls hem parlat amb Cesc Casadesús, membre de la comissió artística del festival.