El projecte "Òh!pera" estrena quatre noves òperes de petit format a diferents espais del Liceu

Mon, 04 Jul 2022 05:00:00 +0000

Aquest cap de setmana el Gran Teatre del Liceu estrena el projecte artístic "Òh!pera", un nom que fa un joc de paraules i que el teatre escriu començant amb una "o", una "h" i un signe d'admiració. Tot plegat consisteix en l'encàrrec de quatre microòperes de nova creació amb l'objectiu de complementar la formació de joves de diverses disciplines creatives de la ciutat de Barcelona i facilitar-los l'aprenentatge amb una experiència real en el gènere operístic. N'han parlat en roda de premsa Àlex Ollé, director artístic del projecte i artista resident del Liceu, i Víctor Garcia de Gomar, director artístic del coliseu.