"Cal sortir de la cultura dominant occidental per conèixer les músiques mediterrànies"

Mon, 06 Feb 2023 17:20:00 +0000

Maktub Project és un grup eclèctic i multicultural, liderat per la cantant Anna Casado basat en la fusió de diversos estils d'arrel lligats a la cultura mediterrània, on, a través del flamenc com a punt de partida, recorren diferents paisatges sonors lligats entre si, sigui per qüestions històriques o per ressonàncies de caràcter vital i emocional. El grup ja té publicat un disc, "Flamencos y Otras Aves Migratorias", on recull algunes de les cançons que formen part del seu repertori en directe. Maktub Project està format per la cantant Anna Casado, Sergio Di Finizio, baix elèctric, Georgi Dimitrov, kanun, i Àlex Guitart, llaüt, "cajón" flamenc i percussions àrabs. Aquesta tarda han vingut per parlar-nos del concert que oferirà aquest dijous al Casal L'Aliança de Mataró, dins del cicle Músiques Tranquil·les i ens ha ofert una actuació que veureu a l'Instagram de @catalunyamusica.