Descobrim el projecte Aldapeko Basque Latin Jazz d'Imanol Iribarren

Tue, 04 Jan 2022 06:55:00 +0000

Al darrere del nom Aldapeko Basque Latin Jazz hi ha el talent i la creativitat musical del pianista i trombonista Imanol Iribarren, un artista inquiet que va aprofitar un treball final de màster per crear una banda que juga amb tres elements: la música tradicional basca, el jazz i alguns patrons afrocubans. Tot plegat té els seus orígens el 2017, com a resultat d'una tesi en què Iribarren intentava trobar la relació entre les melodies basques ancestrals i els ritmes llatins. I així, el que va començar com un màster en improvisació jazzística al Conservatori de Codarts de Rotterdam (Països Baixos), va acabar sent la confirmació de l'esperit dansaire de dues tradicions. N'hem parlat amb ell.