Memi Sillah: "M'agrada reivindicar que la música jamaicana també és música negra"

Fri, 12 Sep 2025 16:40:00 +0000

La cantant i trompetista Memi Sillah ens ha presentat el seu projecte personal, el Memi Sillah Group, amb el qual vol acostar la música jamaicana i el jazz al públic. Amb aquesta formació, Sillah fa una clara aposta per la tradició de la música d'arrels negres i per la innovació de la fusió d'estils. El grup està format per ella mateixa i quatre músics més que utilitzen els ritmes caribenys i les harmonies del jazz per fer-ne una mescla dolça i sofisticada. La formació té dos concerts previstos: el 8 novembre, a Andorra la Vella, i el 16 de gener, a Mollet del Vallès. Al final de l'entrevista, el Memi Sillah Group a trio (ella mateixa amb el pianista Eduard Fernández i Pol Prats, saxo tenor, d'esquerra a dreta a la foto), ens ha interpretat un dels seus temes propis, "Self-love". Aquesta actuació en directe la podeu veure a la web del nostre programa i a la playlist de 3CatCultura a YouTube.