La 34a edició del Mercat de Música Viva de Vic posa el focus a França

Mon, 20 Jun 2022 05:00:00 +0000

La 34a edició del Mercat de Música Viva de Vic ja s'ha presentat oficialment, i avui aprofitem per fer un repàs d'alguns dels noms i activitats que abraça aquesta trobada, una oportunitat, un any més, perquè artistes i sector musical intercanviïn les seves propostes, i que tindrà lloc del 14 al 17 de setembre a la capital osonenca. Detectar el talent emergent i mostrar-lo a públic i professionals és la base del mercat, que enguany recupera totalment la normalitat i la presencialitat. Torna a ser un mercat, doncs, amb dos punts neuràlgics com la plaça Major i el recinte del Sucre, i activitats al carrer per diferents punts de la ciutat. Al mercat segueix tenint un pes important la relació i intercanvi amb entitats i agents internacionals, i en aquest apartat, destaca un focus posat a França, amb una vintena de professionals d'aquest país, així com així com quatre propostes artístiques. N'hem parlat amb Marc Lloret, director del Mercat de Música Viva de Vic.