El Centre Cultural Terrassa acull una gala internacional d'homenatge a la dansa

Wed, 12 May 2021 06:10:00 +0000

La gala se celebrarà aquest cap de setmana en dues funcions. L'espectacle vol reconèixer els fruits d'escoles de dansa d'arreu del món amb joves promeses que ja han obtingut el reconeixement de la crítica i del públic, com Sergio Bernal, l'exprimer ballarí del Ballet Nacional d'Espanya que amb només 30 anys ja té companyia pròpia i el novembre passat va estrenar espectacle als Teatros del Canal de Madrid. Bernal interpretarà "El cigne", amb música de Camille Saint-Saëns, una de les peces que l'ha fet més famós, i "Obertura". Entre l'elenc de ballarins també destaquen Ángel García Molinero i Haruhi Otani, solistes de la Companyia Nacional de Dansa d'Espanya, també l'alumne del Centre de Dansa de Catalunya Saïd Ramos, que ha estat finalista al Premi de Lausana i guanyador de la primera edició del programa de televisió 'Prodigios' i una part del planter de ballarins del Programa d'Alt Rendiment en Dansa que té el Centre Cultural Terrassa.