Viarnès: "La pèrdua dels locals de música en viu porta els adolescents a no tenir cultura de club"

Thu, 24 Apr 2025 16:20:00 +0000

El pianista i compositor Carles Viarnès ens ha donat els detalls del seu nou disc, "Post", que és una banda sonora pel món de demà. "Post" reivindica nous valors estètics, una nova sensibilitat alternativa a tot allò que ha dut la humanitat i el planeta al límit de l'esgotament. Conté una música que posa èmfasi en els detalls i reclama un retorn a l'atenció plena, a la contemplació. En les nou peces que formen aquest nou àlbum, Viarnès compagina el seu instrument habitual, el piano, amb l'hiperorgue que tants bons resultats creatius li va donar a "Hyper_O", a més d'usar seqüenciadors, sintetitzadors i theremins, entre altres artefactes. La presentació oficial d'aquest disc tindrà lloc aquest dissabte, 26 d'abril, a L'Auditori de Barcelona, en el marc del cicle SitBack.