"La gent valora el Festival Blues i ritmes per la barreja de públics i l'ambient que s'hi crea"

Wed, 30 Mar 2022 17:00:00 +0000

Aquesta tarda també ens ha acompanyat Guillem Vidal, codirector del Festival Blues i Ritmes, que ens ha presentat l'edició d'enguany que es farà de l'1 al 23 d'abril als dos teatres emblemàtics de Badalona: el Teatre Zorrilla i el Teatre Margarida Xirgu, que acolliran quatre concerts. Destaca el concert del dissabte 2 d'abril, en què Amadou & Mariam, icones de l'afropop, i Blind Boys of Alabama, llegendes del gòspel, estrenaran a Catalunya el seu espectacle conjunt. Clausurarà el festival, com a colofó de la diada de Sant Jordi, la llegenda del rock britànic Richard Thompson, que farà el seu únic concert a Catalunya en acústic. El Blues & Ritmes és un dels cicles musicals amb més prestigi de l'Estat, i en el seu currículum d'actuacions, primer a Can Solei i després als teatres Zorrilla i Margarida Xirgu, figuren artistes com Albert King, Screamin' Jay Hawkins, George Clinton, Booker T & The MGS, Rosanne Cash i Randy Newman.