Sira Hernández: "Estic molt motivada a seguir amb la interpretació i la composició"

Thu, 22 Sep 2022 17:00:00 +0000

La pianista i compositora catalana Sira Hernández ens ha presentat el seu nou disc, que significa el seu debut amb el segell SONY CLASSICAL, "Tre Impressioni sulla Divina Commedia". El títol de l'àlbum fa referència a l'obra protagonista d'aquest treball discogràfic, que consisteix en una gran composició en tres parts per a piano sol que ha compost la mateixa Hernández que es titulen, respectivament, Infern, Purgatori i Paradís, perquè l'obra evoca sonorament alguns dels moments més cèlebres de la "Divina Comèdia" de Dante. Sira Hernández presentarà l'àlbum en públic el dimecres 28 de setembre, a les set del vespre, a la seu de la SGAE de Barcelona i després a Itàlia i a altres indrets del nostre país.