Ibercamera celebrarà la 40a temporada amb obres i intèrprets emblemàtics

Tue, 02 May 2023 04:00:00 +0000

La sonata "Primavera" de Ludwig van Beethoven a càrrec de Maria João Pires i Pinchas Zukerman serà l'obra que donarà el tret de sortida a la 40a temporada d'Ibercamera, que celebrarà una xifra rodona com aquesta amb la programació d'obres i intèrprets emblemàtics: en aquest primer concert, per exemple, també hi haurà l'Orfeó Català (que debutarà a Ibercamera) i l'Orquestra Nacional de Lió, sota la batuta de Nikolaj Szeps-Znaider, per a la interpretació de la Novena Simfonia, també de Beethoven. Així, del 20 de novembre al 21 de maig tindran lloc nou concerts (quatre al Palau de la Música Catalana i cinc a L'Auditori) amb un denominador comú i n'hem parlat amb el president d'Ibercamera, Josep M. Prat.