"Gracià Tarragó va ser primer viola de les millors orquestres catalanes, com l'Orquestra Pau Casals"

Wed, 25 Jan 2023 17:50:00 +0000

El guitarrista Jaume Torrent ens ha presentat el concert extraordinari que oferirà el 2 de febrer al Cercle Artístic de Sant Lluc de Barcelona amb motiu dels 50 anys de la mort de Gracià Tarragó, on interpretarà obres d'aquest guitarrista i compositor, que va ser un dels grans mestres de l'escola catalana de guitarra. Tarragó, a més de tocar la guitarra, també va ser violinista i primer viola de les millors orquestres catalanes i va col·laborar amb Eduard Toldrà i grans formacions de cambra de la seva època. Jaume Torrent ens ha explicat que Tarragó va cultivar diferents gèneres per a guitarra i totes les seves peces tenen un treball harmònic i contrapuntístic per a la guitarra sorprenent.