El concert "Onades de fang, el mar de la riuada" recaptarà fons per als afectats de la dana

Tue, 10 Dec 2024 17:30:00 +0000

Les iniciatives per ajudar els afectats per la dana que surten del sector musical segueixen donant fruits, i avui parlem d'un d'aquests projectes. És el concert "Onades de fang, el mar de la riuada", Músics tradicionals pel País Valencià, que s'ha programat al CAT Tradicionàrius aquest dissabte amb la participació d'una quarantena de músics i agents del sector, entre els quals Urbàlia Rurana (a la foto). Tot plegat s'impulsa des del Col·lectiu de Músics Tradicionals i el CAT Tradicionàrius amb el suport de l'Espai País Valencià, i té per objectiu ajudar els músics de la zona afectada per poder reconstruir equipaments i reprendre amb normalitat l'activitat. Ens ho ha explicat Pol Ducable, membre del Col·lectiu de Músics Tradicionals.