El cicle de música antiga Contratemps recuperarà l'òpera "Atenaide" d'Antonio Caldara

Thu, 08 Sep 2022 16:25:00 +0000

Entre aquest cap de setmana i el que ve tindrà lloc a Sant Cugat del Vallès la quarta edició del cicle de música antiga Contratemps, Músiques Històriques, Ara! de Sant Cugat del Vallès, que té entre els seus atractius la programació, per primera vegada, d'un festival fringe per a joves intèrprets i la recuperació d'"Atenaide" de Caldara, òpera estrenada el 1709 a Barcelona i recuperada per a l'ocasió per l'equip de Contratemps, que l'oferirà el 17 de setembre. El certamen, però, també inclou cursos, tallers, exposicions, xerrades, concerts i activitats familiars. La majoria d'activitats de Contratemps es concentraran l'últim cap de setmana, amb el concert inaugural del dia 16 a càrrec de l'Arbeau Project, grup de percussió liderat per Pere Olivé (a la foto), que oferirà una nova producció basada en els ritmes populars de la Mediterrània. De tot plegat n'hem parlat amb director artístic de Contratemps, Jorge Juan Morata.