Xavier Puig i Josep Bros ens presenten els concerts d'homenatge al compositor Amadeu Vives

Thu, 25 Nov 2021 17:20:00 +0000

El director d'orquestra Xavier Puig (esquerra) i el tenor Josep Bros (dreta) ens han presentat els concerts d'homenatge a Amadeu Vives que es faran els dies 26 i 28 de novembre al Teatre la Faràndula de Sabadell i el 29 de novembre al Palau de la Música Catalana, en una coproducció de la Fundació Òpera a Catalunya i la Fundació Orfeó Català-Palau de la Música Catalana per commemorar el 150è aniversari del naixement del compositor català. En aquests concerts d'homenatge, el mateix Josep Bros i la soprano Isabella Gaudí, amb el Cor de Cambra del Palau i el Cor dels Amics de l'Òpera de Sabadell i l'Orquestra Simfònica del Vallès, dirigits pel mateix Xavier Puig, interpretaran una selecció de romances i duets de sarsuela d'alguns dels títols més emblemàtics del gènere escrits per Amadeu Vives, com "Maruxa", "Doña Francisquita" o "Bohemios", i també fragments de l'òpera "Euda d'Uriac" del compositor català, entre altres obres.