Quinze concerts i onze orquestres internacionals, a la pròxima temporada de BCN Clàssics

Fri, 20 Mar 2026 17:25:00 +0000

Un total de quinze concerts de format divers, amb la presència d'onze orquestres de vuit països d'arreu del món, a més de destacats solistes i directors, conformen el cartell de la nova temporada de BCN Clàssics. Els concerts tindran lloc entre L'Auditori i el Palau de la Música i tres seran de caràcter extraordinari. Gustavo Dudamel serà l'encarregat d'inaugurar el cicle com a nou director titular de la Filharmònica de Nova York, en una producció que comptarà amb l'Orfeó Català per a la interpretació de l'obra "On the transmigration of souls", de John Adams. Altres noms destacats de la nova temporada BCN Clàssics seran Semyon Bychkov, amb l'Orquestra Filharmònica Txeca; la Filharmònica de Múnic, dirigida per Lahav Shani, o l'Orquestra Reial del Concertgebouw d'Amsterdam, sota la direcció de Klaus Mäkelä (a la foto). N'han parlat en roda de premsa Mònica Royuela i Llorenç Caballero.