Coco Comín: "Hi ha un moment màgic que és quan s'encenen els llums i aquí tota pena desapareix"

Mon, 08 Nov 2021 17:20:00 +0000

Coco Comín, directora artística i coreògrafa del musical "Fama", i Álex Álvarez, guitarrista i director de la banda de músics que l'interpreta en directe aquests dies al Teatre Apolo de Barcelona, on serà fins al febrer per després marxar de gira per Madrid i la resta de l'estat esoanyol. Es tracta d'una producció totalment nova pel que fa a orquestració, adaptació del text original, coreografia, vestuari i arranjaments musicals, i que compta amb més de 30 artistes dalt de l'escenari i que requereix un equip de 90 professionals en total per fer-lo possible. Basat en la mítica pel·lícula i la coneguda sèrie televisiva del mateix nom dels anys vuitanta, "Fama" està ambientat als cursos dels anys 1980 a 1984 en una escola d'arts escèniques de Nova York i està format per 14 cançons que s'interpreten cada dia en directe. De la música i les lletres, se n'han encarregat Steve Margoshes i Jacques Levy, i la direcció musical va a càrrec de Pablo Salinas.