Fem un tast del disc "Les petites certeses", de Pep Lladó

Tue, 14 Dec 2021 17:23:00 +0000

El món de la rumba és un brou musical nutritiu i saludable, i la metàfora ens la confirmen les noves propostes que van sortint dins del gènere. Un nou exemple és el nou disc del músic, pianista i productor Pep Lladó, amb una llarga trajectòria en aquest terreny, formant part de formacions mítiques com els Ai Ai Ai, i també amb un projecte en solitari que ara ha portat aquest nou títol: "Les petites certeses". Aquí hi trobem molta rumba, però també altres elements. Consisteix en 10 peces de composició pròpia, tant pel que fa a la música com pel que fa al text. Deu històries (o escenes, explica el músic) cuites a poc a poc, en un entorn domèstic i enregistrades a Dosrius, on ell viu; unes peces definitòries del moment vital en què es troba. N'hem parlat amb ell mateix.