Pep Morella: "Amb el Balla Vallès volem fer descobrir la dansa a tothom"

Fri, 14 Jun 2024 16:40:00 +0000

Les ballarines i coreògrafes Júlia Godino (a la dreta de la foto) & Alexa Moya (al centre de la foto) i Pep Morella, programador del festival Balla Vallès - Festival de Dansa Castell de Sentmenat, ens han presentat la tercera edició d'aquest festival, que té lloc des d'avui divendres a la nit fins a aquest diumenge, 16 de juny. Està organitzat per l'ateneu El Coro de Sentmenat, amb el suport de l'Ajuntament de Sentmenat, la Diputació de Barcelona i el Departament de Cultura de la Generalitat de Catalunya, i té com a objectiu ser un punt de trobada de la dansa de creació i l'arrel tradicional amb el ball contemporani. Godino i Moya participen en el Balla Vallès aquest dissabte, 15 de juny, amb el seu muntatge "Tan a prop". Precisament a l'Instagram de @catalunyamusica veureu la seva interpretació en directe d'un fragment d'aquest espectacle de dansa que porten al Balla Vallès.