El Nucli Trio i músics convidats retran homenatge a l'Ona Laietana a la Nova Jazz Cava

Wed, 08 Nov 2023 15:00:00 +0000

Entre les efemèrides d'aquest 2023 encara per acabar, hi trobem els 50 anys de la mítica Sala Zeleste, local emblemàtic dels anys 70 i principis dels 80 a Barcelona, que va reunir la major part dels artistes que avui situem en l'òrbita de l'anomenada Ona Laietana. Divendres, aquell moviment sonor serà posat en valor amb un concert a la Nova Jazz Cava de Terrassa, on els components del Nucli Trio compartiran escenari amb alguns dels músics que van formar part d'aquella explosió musical. El concert el presentarà el crític i historiador musical Àlex Gómez-Font, que ens n'ha donat tots els detalls.