Descobrim l'espectacle "El ninot de neu" amb cine i música en directe amb el December Quintet

Fri, 03 Feb 2023 06:00:00 +0000

La 33a edició del Jazz Granollers Festival acull aquest diumenge una proposta per a públic familiar al Cinema Edison de la localitat vallesana que combina música i projecció de cinema, a partir de la pel·lícula "El ninot de neu" de Dianne Jackson, adaptació del llibre il·lustrat de Raymond Briggs. Els músics protagonistes en aquest cas són els components del December Quintet, que ja tenen experiència, a través d'altres espectacles, a musicar històries cinematogràfiques i que han escrit una banda sonora per a aquest film. Ens ho expliquen el clarinetista i saxofonista Gabriel Amargant i el bateria Joan Vidal, membres del December Quintet.