Avui comença el primer cicle Talents Jazz a La Pedrera

Thu, 02 Jun 2022 05:00:00 +0000

Avui arrenca la primera edició d'aquest cicle, que consisteix en una sèrie d'actuacions al terrat de l'emblemàtic monument modernista barceloní, que actua com un aparador del talent jazzístic emergent local. Després d'uns anys de programar jazz en aquest emplaçament singular, ara la nova proposta posa en valor específicament, també, el resultat de la feina de centres docents com el Conservatori del Liceu i el Taller de Músics. Per això, el primer concert el protagonitzarà la Liceu Big Band (a la foto). A més, hi actua com a col·laborador el Festival Bachcelona. N'hem parlat amb el programador del cicle, Jordi Feixa.