Athrodeel: "Fusionem la música popular catalana, la música àrab clàssica i el flamenc"

Fri, 14 Apr 2023 16:20:00 +0000

Athrodeel és una paraula siriana que significa "la meva terra". Aquest és el terme que van escollir el 2007 el guitarrista Ahmad Dyab i la soprano Aseel Massoud, músics sirians residents a Barcelona, per donar nom al seu projecte musical, que reivindica la riquesa que l'intercanvi i la barreja de cultures genera a la societat. Formats al Conservatori del Liceu en les seves especialitats, guitarra i cant, estan impulsant el duet Athrodeel, on reinterpreten i fusionen de manera molt suggerent la música clàssica àrab, la música popular catalana i el flamenc. Precisament demà, dissabte, a les 12.30, mostraran el seu art a la Casa Seat de Barcelona, amb un concert organitzat en col·laboració amb Joventuts Musicals de Barcelona i Joventuts Musicals de Catalunya.