Fem un tast del disc "Trencaclosques" del Duo Ànima

Mon, 17 Mar 2025 17:20:00 +0000

Avui fem uns apunts sobre una novetat discogràfica que porta el nom de l'acordionista Ferran Martínez, músic amb llarga trajectòria en la divulgació de l'instrument i habitual dels escenaris més propers, amb una mirada àmplia a nivell de gèneres sonors. Al costat del guitarrista Jesús Martínez, i formant el Duo Ànima, s'han ocupat de polir els arranjaments per a un seguit de composicions que havien quedat en un calaix durant uns anys, i n'ha resultat "Trencaclosques", aquest nou àlbum de setze peces que, segons el seu autor, tenen com a inspiració etapes vitals molt emotives, i que estilísticament són molt diverses. N'hem parlat amb el mateix Martínez.