La BAO presentarà el seu nou projecte "Osmosi" al Festival de Jazz de Granollers

Mon, 06 Mar 2023 05:00:00 +0000

El Festival de Jazz de Granollers acollirà aquest dissabte al Teatre Auditori de la ciutat vallesana l'espectacle "Osmosi". És el nou projecte de la Barcelona Art Orchestra (BAO), que proposen un poema visual a temps real, combinant música i arts plàstiques. El dibuixant barceloní JOMA (nom artístic de Josep Maria Rius i Ortigosa), dialogarà amb l'orquestra, a través del dibuix en transformació, que és el que avui dia coneixem com a stop-motion. El compositor Lluís Vidal és l'autor de la part musical del projecte i director de la BAO i n'hem parlat amb ell.