La basílica de Santa Maria del Mar acollirà un concert i acte d'homenatge a Enric Gispert

Tue, 11 Nov 2025 17:25:00 +0000

Enguany s'escau el centenari del naixement d'Enric Gispert, músic, director, crític i musicòleg que va marcar una època en la història de la música al segle XX al nostre país, tant en els terrenys del que anomenem música clàssica, com en d'altres, especialment en el moviment de la Nova Cançó. Aquest divendres, dia 14, a les 8 del vespre, l'església barcelonina de Santa Maria del Mar acollirà un concert i acte d'homenatge impulsat per un dels molts músics dels nostres dies que en va rebre la influència, el també director coral Jordi Casas (a la foto). N'hem parlat amb ell mateix.