Edna Sey: "Hi ha moltes persones no blanques que fan música. Per què no arriben als escenaris?"

Thu, 10 Oct 2024 16:40:00 +0000

Edna Sey, Ester Bonal i Javi Zarco (d'esquerra a dreta a la foto) ens han donat els detalls de l'informe "Música i pluralitat. Programacions en una Catalunya que ja no és blanca", que l'Acadèmia Catalana de la Música ha presentat durant el 36è Mercat de Música Viva de Vic (MMVV). Aquest informe recull les conclusions del Fòrum de Música i Pluralitat 2023 i assenyala que l'escena musical catalana està profundament afectada per un racisme estructural, evidenciat en l'explotació de gèneres com el jazz o el reggae per part de programadors blancs, o en la manca d'inclusió real d'artistes d'orígens no europeus als circuits principals. A més, el text analitza com els estereotips i les pràctiques culturals eurocèntriques predominen en la formació musical. Edna Sey va participar en el Fòrum de Música i Pluralitat 2023 i va moderar la presentació de l'informe al MMVV, i Zarco i Bonal han format part del Grup de Treball de l'Acadèmia Catalana de la Música que ha elaborat l'informe.