El Gran Teatre del Liceu tanca la temporada amb "La cenerentola" en la versió d'Emma Dante

Tue, 14 May 2024 16:25:00 +0000

L'últim gran títol còmic de Gioacchino Rossini, "La cenerentola", serà el proper que es podrà veure al Liceu, aquesta segona quinzena de maig. Es tracta d'una producció de l'Òpera de Roma, en què la directora d'escena Emma Dante (que debuta al teatre) combina l'humor desbordant de la història, amb una estètica visual pop, i la intenció moral, que se centra en preocupacions actuals. N'han parlat en roda de premsa ella mateixa i el gran tenor mexicà Javier Camarena, que afrontarà el paper de Don Ramiro.