El curs i festival internacional Early Music Morella celebra la 12a edició

Fri, 23 Jun 2023 06:00:00 +0000

Del 20 al 27 de juliol, tindrà lloc a Morella, capital de la comarca dels Ports, una nova edició del curs i festival internacional de Música Medieval i Renaixentista que la Capella de Ministrers organitza en aquesta ciutat des de ja fa dotze anys. En la programació d'aquesta cita, destaquen dos fils conductors: el primer, l'atenció a l'univers femení i de les compositores de l'edat mitjana, i el Renaixement, que es reflecteix ja en el títol mateix de l'esdeveniment: "Feminae". N'hem parlat amb Carles Magraner, director i fundador de la Capella de Ministrers.